Derek Prince'i Teenistus
Kaljule rajatud
Osa 1/2
Piibel on hea õpetuse mudel, see järgib mitmeid õpetusprintsiipe.
Üks neist on see, et alustad tuttava teemaga ja
viid inimesed edasi asjade juurde, mida nad veel ei tea.
Ei alustata kunagi tundmatuga,vaid teada-tuntuga ja liigud sealt edasi.
Üks viis, kuidas seda Piiblis tehakse, on järgmine:
võetakse lihtsad, tuttavad, igapäevased kogemused ja tegevused,
ja antakse neile vaimne tähendus. Siin on mitmeid näiteid:
Piibel räägib põllumehest, kes külvab seemet, kalamehest, kes kala püüab,
sõdurist, kes sõjavarustuse selga paneb ja
täiesti teises kontekstis räägitakse pruudist,
kes valmistab end pulmadeks.
Need on ainult mõned näited sellest printsiibist.
Kuid see konkreetne tuttav tegevus, millele tahaksin keskenduda,
on hoone ehitamine.
Usun, et seda pilti kristlikust elust on kasutatud vähemalt sama palju
kui ükskõik millist muud pilti.
Vaatame kõigepealt Juuda 1:20-21, mis on julgustusesõna meile usklikena:
"Teie aga, armsad, olles rajanud endid oma kõige pühamale usule ja
palvetades Pühas Vaimus, hoidke endid Jumala armastuses."
Piibel ütleb, et peame end üles ehitama (rajama) oma pühimale usule.
See on üks viis, kuidas see ehitamise metafoor toimib.
Me ise vastutame enda ülesehitamise eest.
Ef 2:21,22 räägib pühast templist Issandas:
"..kelles teidki üheskoos ehitatakse Jumala eluasemeks Vaimus."
See räägib ühisest kristlikust kogukonnast,
et meid ehitataks Pühas Vaimus koos kohaks, kus Jumal saaks elada.
1Pt 2:4-5 rääkides Jeesusest kui elavast kivist, ütleb Peetrus nii:
"Tulles tema (Jeesuse), elava kivi juurde,
kes küll inimeste poolt on tunnistatud kõlbmatuks,
ent Jumala silmis on valitud ja hinnaline,
laske ka endid ehitada elavate kividena vaimulikuks kojaks.
Saage pühaks preesterkonnaks, kes toob vaimulikke ohvreid,
mis on Jumalale meelepärased Jeesuse Kristuse kaudu."
Seal võrreldakse igaühte meist elavate kividega,
mida ehitatakse üheskoos pühaks templiks, milles Issand saab elama.
Veel viimane näide Ap 20, Pauluse hüvastijätt Efesose vanematega,
keda ta väga eriliselt armastas, sest
Efesoses oli olnud ta teenistusel võib-olla suurem mõju kui kuskil mujal.
Selles kõnes, Ap 20, jätab ta hüvasti ja ütleb neile,
et nad ei näe teda selles elus enam kunagi.
Väga liigutav olukord kõigile. See oli viimane asi, mida tahtis jagada:
Ap 20:32 "Ja nüüd annan ma teid Jumala ja tema armusõna hooleks;
temal on vägi teid üles ehitada ja
anda teile pärand kõigi pühitsetute seas." Siin Paulus ütleb, et
peamine asi, mis meid üles ehitab, on Jumala armu Sõna - Piibel.
Ta ütleb, et see võib meid üles ehitada ja anda meile päranduse
kõigi nende hulgas, kes on end usu läbi eraldanud Jeesusele Kristusele.
Ma ei ole küll ehitaja, kuid tean ühte - igal mitteajutisel hoonel -
kas see on siis tellistest või kivist, betoonist või isegi puust -
kõige olulisem osa on vundament.
Piibel räägib väga üksikasjalikult sellest - see on teema,
mis on ülitähtis meile kõigile - et meil oleks õige alus - vundament.
Sest vundament seab piirid hoonele, mida selle peale saaks ehitada -
nii suuruses kui massis - vundament seab piirid.
Sama kehtib ka kristlikus elus.
Ei ole võimalik ehitada paremat kristlikku elu kui su vundament võimaldab.
See on see elutähtis küsimus, mis on su alus, su vundament?
Oled sa rajanud õige aluse?
On ainult üks vundament, mis on adekvaatne ja piisav ja
see on piisav kõigeks, ja see on isik - see isik on Jeesus Kristus.
Paulus, kirjutades Korintose kristlastele, 1Kr 3, kasutab 2 metafoori:
põllumajanduslikku metafoori ja seejärel ehitamise näidet. 1Kr 3:9:
"Sest Jumala kaastöölised oleme meie (töötame koos Jumalaga);
Jumala põllumaa (see on põllumajanduse näide), Jumala hoone olete teie
(see on ehitamise metafoor)." Siis ta jätkab ehitamise näitega:
"Mulle antud Jumala armu järgi olen kui tark hooneehitaja (kr - arhitekt)
olen rajanud aluse, aga teine ehitab sellele. Igaüks vaadaku siis,
kuidas ta ehitab! Jah, teist alust ei saa keegi rajada selle kõrvale,
mis on juba olemas - see on Jeesus Kristus." Paulus ütleb,
et on ainult üks alus kristlikule elule - see on Jeesus ise.
Kõik, mida ei ehitata sellele alusele, ei pea vastu ajale ja katsumustele.
Seega on ülitähtis, et me hindaksime üle, millele me elu ehitatud on.
Oleme me tõesti ehitatud Issandale Jeesusele Kristusele?
On meil isiklik suhe Jeesusega ja Tema tundmine,
mille läbi saame Temaga isiklikult suhelda.
Sellise aluse ehitamine Jeesuses on äärmiselt tähtis.
Võtame natuke aega ja vaatame, kuidas saame sellise vundamendi -
Jeesuse vundamendi oma elus. Kutsun teid kõiki üles üle hindama
oma elu, vaimulikku olukorda ja vaimulikku kogemust ja kontrollima,
kas olete ikka tõesti õiges suhtes selle vundamendiga.
Pöörame Mt 16 ja vaatame natuke algõpetust.
Mt 16:13 räägib Jeesus oma jüngritega:
"Kui siis Jeesus tuli Filippuse Kaisarea aladele, küsis ta oma jüngritelt:
"Kelle ütlevad inimesed Inimese Poja olevat?" Aga nemad kostsid:
"Mõned ütlevad Ristija Johannese, teised aga Eelija, teised aga Jeremija
või ühe prohveteist." Siis teeb Ta selle väga isiklikuks:
"Aga teie, kelle teie ütlete minu olevat?" Siimon Peetrus kostis:
"Sina oled Messias, elava Jumala Poeg."
See oli väga otsustav hetk Peetruse elus ja ka kogu kristluse ajaloos.
"Sina oled Messias, elava Jumala Poeg." Jeesus vastas talle:
"Sa oled õnnis, Siimon, Joona poeg,
sest seda pole sulle ilmutanud liha ja veri, vaid mu Isa, kes on taevas.
Ja mina ütlen sulle: Sina oled Peetrus ja
sellele kaljule ma ehitan oma koguduse,
ja põrgu väravad ei saa sellest võitu."
Jeesus kasutab seda juhtumit Peetrusega rajamaks viisi,
kuidas ka meie saame rajada aluse Jeesuses Kristuses endas.
Kõigepealt pean lahti seletama mõned sõnad, mida seal kasutatakse.
Salm 18 ütleb: "Sina oled Peetrus.." - kr - petros;
"..ja sellele kaljule.." - kr - petra; "..ma ehitan oma koguduse."
Tihti arvatakse, et Peetrus on koguduse vundament.
Pean ütlema, et kui see nii oleks, siis oleks see väga ebakindel hoone.
Sest mõni aeg hiljem Jeesus sõitles teda: "Tagane minust, vastupanija."
Veelgi hiljem salgas Peetrus Issandat 3 korda,
ja isegi pärast ülestõusmist pidi Paulus teda noomima,
kuna Peetrus tahtis kompromiteerida evangeeliumi tõega kartes juute.
Olen lihtsalt tänulik, et kogudus ei ole rajatud Peetrusele ega ka mina.
Tegelikult selgub siit - ja see on väga selge kreekakeelses UT-s,
mis on ka originaalversioon: "Sina oled Peetrus (petros),
ja sellele kaljule (petra) ma ehitan oma koguduse."
Petros tähendab kr - "kivi" või heal juhul "rahnu",
kindlasti mitte midagi suuremat. Tavaliselt sellise suurusega kivi,
mida inimene sai üles võtta ja kedagi visata.
Kuid "petra" tähendab sakilist kivi, mis tuleb välja aluskivimist.
Seda kasutatakse tihti kalju või millegi sellesarnase kohta.
Kuid tähtis on mõista, et see on osa aluskivimist. Mis on aluskivim?
See oli täpselt see, mida Peetrus oli just kogenud.
Jeesuse äratundmine sellena, kes Ta on, ilmutatuna Püha Vaimu poolt.
Keegi ei saa tunda Jeesust sellena, kes ta tegelikult on,
kui Jumal Isa ei ilmuta Teda talle Püha Vaimu läbi.
See on "petra" - aluskivim, millel me kristlik elu peab baseeruma -
isiklik kohtumine ja isiklik ilmutus Jeesusest, mitte puusepa pojana,
mitte ajaloolise isikuna, vaid igavese, mitte-loodud Jumala Pojana.
Sinna peame jõudma, kui tahame ehitada sellele kaljule.
See kogemus, mida Peetrus läbis, peab saama ka meie kogemuseks.
Olen inimestele mitmeid kordi öelnud, et võite ühineda kogudusega,
teha religioosseid tseremooniaid, võite öelda palve, ja mitte muutuda.
Kuid kui tõesti kohtud Jeesusega, saad sa muudetud.
Mitte keegi ei saa kohtuda Jeesusega ja jääda samasuguseks.
Igaüks meist peab küsima endalt, kas mul on olnud see elumuutev,
isiklik kokkusaamine Issanda Jeesuse Kristusega.
Näitan teile 4 järjestikust faasi, mis Peetrus selles kohtumises läbis.
Kõigepealt, tõega silmitsiseismine.
Jeesus ja Peetrus kohtusid silmast silma.
Ei olnud mingit vahendajat, preestrit, mitte kedagi nende vahel -
see oli otsene, isiklik silmitsi- seismine Jeesusega -
selleni peamegi jõudma. Jeesus ütles: "Mina olen uks.
Kes iganes läheb sisse minu kaudu, see pääseb."
Jumala riiki on ainult üks tee - see on läbi selle ukse,
ja see uks ei ole kirik ega õpetus - see on Jeesus. "Mina olen uks."
Teiseks, silmitsiseismisele järgnes ilmutus.
Ilmutus, mille annab Jumal Isa Püha Vaimu läbi.
Jeesus ütles: "Liha ja veri ei ole seda sulle ilmutanud."
Selleni ei ole võimalik jõuda oma loomulike meelte kaudu -
peab olema ilmutus.
Jällegi, see on ülioluline - keegi ei saa tunda Jeesust sellisena,
nagu ta tõesti on igavese Jumala Pojana, ilma isikliku ilmutuseta.
Võid õppida teoloogiat, võid minna Piiblikooli, võid isegi vaimulik olla,
kuid ilma isikliku ilmutuseta Jeesusest, ei ole võimalik Teda tunda.
See ilmutus tuleb Jumalalt Isalt Jeesuse Kristuse, Tema poja läbi.
Öelge mulle - ärge vastake -
kuid on sul olnud see isiklik kokkusaamine Temaga?
Mul on. Üle 50 aasta tagasi, keset ööd, sõjaväe kasarmus II Maailmasõjas,
sain ma kokku Jeesusega. Mul polnud mingeid õpetuslikke teadmisi,
mul ei olnud mingit kiriklikku kõnepruuki, ma ei osanud öelda,
et "sain päästetud" või "sündisin uuesti". Seda õppisin hiljem.
Aga ma sain muudetud - radikaalselt ja jäädavalt muudetud.
Ma ei muutunud täiuslikuks - tegelikult, tunnistan ausalt -
ma pole ikka veel täiuslik, kuid ma sain muudetud - paremaks.
Seejärel peame endale teadvustama, mida Püha Vaim meile räägib.
Peame ütlema: "Jah, ma usun, võtan selle vastu." Peame kuidagi reageerima.
See ei toimu automaatselt, midagi peab toimuma meie sees.
Neljandaks, peab toimuma avalik tunnistus me usust Jeesusesse.
Selleni juhtis Jeesus ka Peetruse. "Sina oled Kristus, Messias."
Ta tunnistas seda avalikult. Inimesed räägivad salausklikest,
ja mõistan, et on olemas salausklikud, eriti maades,
kus oma usu tunnistamine Jeesusesse tähendab minna surma.
Kuid ma ei usu, et keegi võiks püsivalt jääda salausklikuks.
Loen Mt 10:32-33 "Igaüht nüüd, kes mind tunnistab inimeste ees,
teda tunnistan ka mina oma Isa ees, kes on taevas.
Aga igaühe, kes iganes minu ära salgab inimeste ees,
tema salgan ära ka mina oma Isa ees, kes on taevas."
Nii et Jeesus, väga iseloomulikult, ei anna sulle 3 varianti, ainult 2:
sa kas tunnistad või salgad. Ja kui sa ei tunnista, õiges olukorras,
siis sa tegelikult juba salgadki.
Igaüks meist peab mingil hetkel jõudma kohta,
kus me avalikult teadvustame oma usku Issandasse Jeesusesse.
See on otsustav hetk paljude jaoks.
Sõjaväes mõistsin, pärast seda kui olin usklikuks saanud,
et parim oli kõigile teada anda esimesel hetkel tuttavaks saades,
mis su seisukoht on. Siis sa ei pea kunagi pärast selgitama,
et ma ei maininud seda kohe, aga..
Kuid ma tegin midagi, mis ei ole just religioosne komme,
aga põlvitusin igal õhtul kasarmutoas, kus tahes olin ja palvetasin.
See näitas neile, et neil on tegemist usuinimesega.
Ja nii oli palju lihtsam. Nägin teisi kristlasi, kes mängisid ja
ei näidanud kohe välja, mida nad uskusid.
Ja neil oli palju raskem minna pärast tagasi ja anda õige tunnistus.
Nii et soovitan teile seda. Sa ei pea seisma tänavanurgal ja jutlustama,
sa ei pea isegi olema jutlustaja, võid olla koduperenaine või õpilane,
kuid kus iganes oled, anna inimestele teada, et sina usud Jeesusesse,
et Ta on Jumala Poeg.
Kordan üle selle kokkusaamise neli järjestikust faasi.
See on kõige alus, sest nii rajame isiklikult aluse Jeesusele oma elus.
Kõigepealt, silmitsiseismine, teiseks, Jumala Isa poolt antud ilmutus,
kolmandaks, Peetrus vastas enesele teadvustamisega,
neljandaks, ta tunnistas avalikult.
Võime küsida, kas selline ilmutus on võimalik tänapäeval.
Kas sul ja mul on võimalik tunda Jeesust sama reaalselt ja isiklikult
nagu Peetrus ja teised jüngrid Teda tundsid. Peame mõistma 2 tähtsat asja:
Kõigepealt, Jeesust ei ilmutatud Peetrusele puussepa pojana,
sellisena oli ta Teda tundnud juba mõnda aega.
Teda ilmutati talle kui igavese Jumala Pojana. Hb 13:8 ütleb:
"Jeesus Kristus on seesama eile ja täna ja igavesti!"
Temas ei ole toimunud mingit muutust.
Nii et küsimus ei ole keeles või kultuuris või riietuses -
vaid küsimus on Jeesuse igaveses isikus. Seda Peetrus kogeski,
võib-olla esimest korda elus sai ta tõelise ilmutuse sellest, kes Jeesus on.
Teiseks, ilmutus anti Püha Vaimu kaudu.
Piibel kutsub Püha Vaimu igaveseks vaimuks, ajatuks vaimuks -
aeg, mood, ajalugu, kombed, keel - need ei muuda Püha Vaimu.
Nende kahe põhjuse tõttu on meil samamoodi võimalik omada
otsest, isiklikku ilmutust Jeesusest, täpselt sama võimalik kui Peetrusel.
Kõigepealt sellepärast, et ilmutatakse igavest Jumala Poega ja
teiseks sellepärast, igavene Püha Vaim on see, kes Teda ilmutab.
Jõuame järgmise tähtsa praktilise teemani:
kui oled rajanud vundamendi, kuidas sa sellele edasi ehitad?
Mäletate, kõik võrdlused, mis algul tõime, puudutasid ehitamist.
See on järgmine elutähtis, praktiline küsimus: kuidas ehitada alusele?
Tahan vaadata Jeesuse tähendamis- sõna, mille Ta rääkis Mt 7 lõpus,
tuntud tähendamissõna targast ja rumalast mehest.
Mõlemad ehitasid maja, kuid tegid seda erinevalt. Mt 7:24:
"Igaüks nüüd, kes neid mu sõnu kuuleb ja nende järgi teeb,
sarnaneb aruka mehega, kes ehitas oma maja kaljule (aluskivim - "petra").
Sadas paduvihma ja tulid veevood, puhusid tuuled ning sööstsid vastu maja,
aga see ei varisenud, sest see oli rajatud kaljule (aluskivimile).
Ja igaüks, kes neid mu sõnu kuuleb, ent nende järgi ei tee,
sarnaneb rumala mehega, kes ehitas oma maja liivale.
Ja sadas paduvihma ja tulid veevood ja puhusid tuuled ning
sööstsid vastu maja ja see varises ja selle kokkuvarisemine oli ränk."
Kõigepealt on oluline näha, et iga maja koges samu katsumusi -
ükski maja ei pääsenud sellest. Sama torm, mis tuli ühe maja vastu,
tuli ka teise maja vastu. Võin teile öelda,
et kristlik elu ei ole tormivaba elu. Te saate kogema torme,
Jumal pole kunagi garanteerinud vastupidist - tegelikult,
Paulus ja Barnabas ütlesid algkogudusele,
et meil tuleb paljude viletsuste kaudu sisse minna Jumala riiki.
Kui oled teel, kus pole mingeid katsumusi, siis on küsitav,
kas see viib Jumala riiki, sest seda ütles Paulus,
et meil tuleb paljude viletsuste kaudu sisse minna Jumala riiki.
Ma ei hakka selles jutluses selgitama, miks peame kogema katsumusi,
kuid usu mind, Jumalal on eesmärk selles.
Ja kui koged seda praegu, siis ära anna alla. Jumal kannab su läbi.
Ja lõpus leiad, et Ta on õpetanud sulle asju,
mida sul poleks olnud võimalik teisel viisil õppida.
Mis te arvate, kuidas ma seda tean? Isiklikust kogemusest.
Jutlustan väga harva teooriast.
Kuidas ehitab siis tark mees? Väga lihtsalt - 2 viisil:
kuuldes ja tehes Jeesuse sõnade järgi, Piibli sõnade järgi.
Kuidas siis ehitad sellele alusele? Täpselt samamoodi:
kuuled, mida Piibel ütleb ja teed selle järgi. Ära ole ainult kuulja,
sest neile ei ole Piiblis mingeid tõotusi. Kuid ole kuulja ja tegija -
see on praktiline. See tähendab rakendada Piibli õpetust oma elus.
Ja selles jätkates leiad, et Jumal avab sulle jätkuvalt uusi valdkondi,
kus pead seda tõde rakendama.
Olen olnud kristlane üle 50 aasta,
kuid Jumal näitab jätkuvalt uusi teid, kuidas rakendada Tema Sõna -
uusi valdkondi mu elus, milles pean seda rakendama.
Mu hoone ei ole veel lõpetatud, seda ikka veel ehitatakse,
kuid tänan Jumalat, et see on vastu pidanud mitmetele tormidele.